CELEX: 62021TN0034
Language: et
Date: 2021-01-22 00:00:00
Title: Kohtuasi T-34/21: 22. jaanuaril 2021 esitatud hagi – Ryanair versus komisjon

8.3.2021   
            
            
               ET
            
            
               Euroopa Liidu Teataja
            
            
               C 79/37
            
         
      22. jaanuaril 2021 esitatud hagi – Ryanair versus komisjon
      (Kohtuasi T-34/21)
      (2021/C 79/47)
      Kohtumenetluse keel: inglise
      
         Pooled
      
      
         Hageja: Ryanair DAC (Swords, Iirimaa) (esindajad: advokaadid E. Vahida, F.-C. Laprévote, V. Blanc, S. Rating ja I. Metaxas-Maranghidis)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada Euroopa Komisjoni 25. juuli 2020. aasta otsus (EL) riigiabi asjas SA.57153 (2020/N) – Saksamaa – COVID-19: Abi Lufthansale, ja
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja viis väidet.
      
                  1.
               
               
                  Esimene väide, et Euroopa Komisjon kohaldas vääralt oma teatist „Riigiabi ajutine raamistik majanduse toetamiseks praeguse COVID-19 puhangu kontekstis“ (1) ja kuritarvitas võimu, kui ta järeldas, et Deutsche Lufthansa AG on abikõlbulik; jättis hindamata selle, kas oli veel muid sobivamaid ja vähem kahjustavamaid meetmeid; järeldas, et rekapitaliseerimise summa oli proportsionaalne; jättis kohaldamata riigi väljumiseks nõutud tingimused; ei kehtestanud piisavalt teenindusaegade loovutamisi ja jättis kehtestamata tegeliku keelu abi saaja agressiivsele laienemisele.
               
            
                  2.
               
               
                  Teine väide, et Euroopa Komisjon kohaldas vääralt ELTL artikli 107 lõike 3 punkti b, kui ta järeldas, et abi aitab kõrvaldada tõsise häire Saksa majanduses; rikkus oma kohustust kaaluda abi kasulikku mõju ning selle negatiivset mõju kaubandustingimustele ja kahjustamata konkurentsi säilitamisele (st tasakaalustatuse kriteerium), ja nõudis restruktureerimiskava hilinenud esitamist.
               
            
                  3.
               
               
                  Kolmas väide, et Euroopa Komisjon rikkus diskirimineerimiskeelu, teenuste osutamise vabaduse ja asutamisvabaduse üldpõhimõtteid.
               
            
                  4.
               
               
                  Neljas väide, et vaatamata tõsistele raskustele jättis Euroopa Komisjon ametliku uurimismenetluse algatamata ja rikkus hagejate menetlusõigusi.
               
            
                  5.
               
               
                  Viies väide, et Euroopa Komisjon rikkus oma põhjendamiskohustust.
               
            
         (1)  Riigiabi ajutine raamistik majanduse toetamiseks praeguse COVID-19 puhangu kontekstis, ELT C 91I/1, 20.3.2020, muudetud.